السلام عليكم احبابي
اليكم الفصل الرابع من رواية هذيان بين جمر وجليد ..
نورا ناصر ..
****
اشعر اني في غربة قاسية تلوك بي بأنيابٍ ضخمة ، كعنودٍ افترسها اسد مع لبوته وشبليه ..بقلمي..
****
هي خافت ورفعت اديهه بفزع ...
لالالالا والله مو هيجي شبيك مهيب ليش دتخوفني انت والله محد متحرش بيه كلامك مايقبله العقل ابد
لو متحرش بيه مستحيل اسكت ومااكللكم ومستحيل اروح لبيتهم بعد شبيك انت ما إلك ثقة بيه ؟
تنهدت ورجعت حركت السيارة واني ساكت بس اغلي سكوتها ضوجني حييل واستفزني ، سقت السيارة بهدوء هالمرة .
وصلنه للبيت هي راحت بدلت واني كعدت بالحديقة ضايج وبس ادخن ..
سمعت صوتها يمي ...
كالت عاشت ايدك على الكفر كلش حلو
اشرتلها تكعد يمي وطفيت الجكارة بيدي ...
كتلها اكولج اكو وحدة اليوم اجتي لبيتهم لابسة فستان قصير اسود وشعرها طويل بس مكفش وبيضة حيل وعيونها عسلي منو هايه ؟
هي رفعت تك حاجب ومبتسمة خوش مركز بيها ها عجبتك مو انسقلك وياها ؟
فتحت عيوني مصدوم ونظراتي تحاجيهه
شسويلج بعد وتحسين شسووويلج ؟
كتلها ولج انسقلك شنو انت منين تعرفين هاي السوالف
شبيك مهيب ترة مو صغيرة اني
منو منسقلج من كبل ولج ؟
محد محد بس لاتعصب بس اسمع البنات يحجون
سكتت ... وتنهدت ..
هي كملت هسه مكتلي تريد اخطبها الك ملازم ننسقلك ندخل من الباب احسن
باوعتلها بعدم رضى وهزيت راسي
درت وجهي : لا بس مو راحة ونظراتها زايغة ابتعدي عنها ..
_ اصلا مااعرفها هي بنت خالة رهف تصير ..
_ كل هالجمال والمطي مرتضى ل.. جيت اكول لاحكني عليج بس كلت بكلبي والها كلت ميباوعلها ..
شمدريك ميباوعلها ؟
ادري غير صديقي ..
رفعت ردانها طلع زندها ابيض يلمع وبي طكعة بنفسجية
كالت شوف شسويت بيه من لمن لزمتني مساع
عدلت كعدتي باهتمام وظليت اباوعلها
هاي شنو متاكدة هاي اني ؟
لعد منو متكولي طبعا انت .. منو لزمني هيج غيرك.
يله اسف حقج عليه .. اخذت راسها وبستها على راسها
تريد تكوم كتلها منا وهيجي لازم تلبسين حجاب كدامي وشي ثاني لازم متطلعين اديج هيجي ميصير
أنت تقرأ
هذيانٌ بين جمرٍ وجليد ..(ارملة اخي المجنونة)ChickLit
تم تغيير اسم الرواية لتصبح " هذيانٌ بين جمرٍ وجليد " بعد ان كان عنوانها السابق " انا وارملة اخي المجنونة " ..هي : انثى مجنونةٌ ،، تستأجر القوة المزيفة لبعض الوقت ،، ومتسلحة بعناد الانوثة .. هو : رجل عديم الشعور وغارق بالقسوة المشتعلة ،، يرفض ال...